Vydal: Mgr. Jana Krajčovičová, PhD.

Dátum: 6.12.2017 21:50

# INFORMÁCIE K SMOGOVEJ SITUÁCII

Podľa novelizácie 293/2017 Z.z. Zákona o ovzduší 137/2010 Z.z. vydal Slovenský hydrometeorologický ústav ako poverená organizácia **výstrahu pred závažnou smogovou situáciou** (ďalej len **VÝSTRAHA**) pre častice PM10 v nasledujúcich oblastiach:

|  |  |  |  |  |  |
| --- | --- | --- | --- | --- | --- |
| Oblasť riadenia kvality ovzdušia | Monitorovacia stanica | Aktuálne platný typ signálu | Začiatok smogovej situácie (dátum, hodina) | Trvanie smogovej situácie | Hodnota prvého prekročenia prahu (µg.m-3) |
| Jelšava a okolie | Nám. slobody | UPOZORNENIE | 6.12.2017 14:30 | nové UPOZORNENIE | 101 |
| Jelšava a okolie | Nám. slobody | VÝSTRAHA | 6.12.2017 19:30 | Zmena UPOZORNENIA na VÝSTRAHU | 158 |

Bližšie informácie o postihnutých oblastiach a aktuálnych koncentráciách PM10 možno nájsť na stránke www.shmu.sk/sk/?page=1&id=oko\_varovny\_system, a tiež v priloženom informačnom dokumente *Všeobecné informácie o smogu*

## Príčiny smogovej situácie

Vysoké emisie PM10 z vykurovania pevným palivom a z ďalších lokálnych zdrojov, nepriaznivé rozptylové podmienky vďaka polohe v horskej doline.

## Geografická oblasť očakávaných vysokých koncentrácií PM10

Vzhľadom na nepriaznivé rozptylové podmienky možno očakávať vysoké koncentrácie PM10 vo všetkých oblastiach v blízkosti aj v susedných dolinách, v ktorých sa nachádzajú relevantné zdroje PM10 (napr. lokálne kúreniská na pevné palivo, kotolne na pevné palivo, a pod.).

## Predpoveď na najbližšie obdobie

V daných lokalitách bude aj v noci a zajtra pretrvávať podobný ráz počasia ako v súčasnosti, teda oblačno až zamračené a hmlisto, bezvetrie alebo len slabý vietor.

# Informácie o dotknutej skupine populácie, možných zdravotných účinkoch a odporúčanom správaní

Pod pojmom **PM10** rozumieme frakciu suspendovaných častíc v pevnom alebo kvapalnom skupenstve s aerodynamickým priemerom 10 µm, ktoré môžu mať akútne i chronické účinky na zdravie. Viacej informácií Viď sprievodný dokument ***Všeobecné informácie o smogu***

## Informácia o rizikových skupinách obyvateľstva

K najcitlivejším skupinám populácie na častice PM10 patria starí ľudia, osoby s ochoreniami dýchacej a srdcovo – cievnej sústavy, alergici a astmatici, veľmi malé deti a tehotné ženy.

## Opis možných účinkov

*Akútne účinky* sa môžu pozorovať u citlivých osôb už od koncentrácií, ktoré prekračujú hodnotu informačného prahu (100 µg.m-3) vo forme dráždenia očí, nosa a hrdla, pocitov tlaku na prsiach, kašľa a bolesti hlavy. U astmatikov môže vyvolávať záchvaty a príznaky z dráždenia dýchacích ciest.

*Chronické účinky* je možné očakávať pri opakovanom a dlhodobom vystavovaní organizmu zvýšenej koncentrácii častíc PM10 a môžu sa prejavovať zápalovými ochoreniami dýchacích ciest a pľúc, zvýšením pohotovosti na alergickú reakciu, poruchami odolnosti organizmu.

## Odporúčané predbežné opatrenia, ktoré by mala dotknutá skupina obyvateľstva vykonať

Pre obmedzenie zbytočnej expozície častíc PM10 v čase so zvýšenými koncentráciami v ovzduší považujeme za vhodné zabezpečiť tieto opatrenia:

* obmedziť dobu pobytu vonku
* skrátiť vetranie obytných miestností
* obmedziť fyzickú námahu vonku (fyzická práca, športové aktivity)

Obyvateľstvo využívajúce lokálne vykurovacie systémy na pevné palivo (pece, kachle, kotle ústredného kúrenia, kozuby a pod.) by malo dlhodobo dodržiavať tieto zásady:

* Nespaľovať odpad, vrátane odpadového dreva (nábytok, okná a pod.), vznikajú pritom okrem PM10 aj ďalšie toxické látky.
* V prípade kúrenia drevom používať drevo dobre vysušené (malo by sa sušiť 1-2 roky)
* Udržovať spaľovanie paliva pokiaľ možno v optimálnych podmienkach:
  + Pravidelne čistiť kotol a komín
  + Prikladať radšej častejšie po menších dávkach
  + Nastaviť regulačné klapky tak, aby mal vzduch prístup k palivu, nedusiť oheň
  + Ak je to možné, udržovať teplotu za kotlom medzi 150-250°C
* Pokiaľ je to možné, vymeniť staré spaľovacie zariadenie za moderný kotol s nízkymi emisiami škodlivých látok

Obmedzenia je potrebné dodržiavať a aktivity časovo obmedzovať tým viac, čím vyššie sú koncentrácie častíc PM10 v ovzduší a čím rizikovejší z hľadiska zdravia sú exponovaní jedinci.

## Zdroj ďalších informácií

Podrobnejšie informácie o všetkých prekročeniach informačných alebo výstražných prahov, o aktuálnych hodnotách koncentrácií znečisťujúcich látok ako aj informácie z oblasti kvality ovzdušia

sú na [www.shmu.sk](http://www.shmu.sk/) a v pracovnom čase nahore uvedených kontaktoch. Podrobnejšie informácie o zdravotných účinkoch môžete získať v pracovnom čase na Regionálnych úradoch verejného zdravotníctva.

|  |  |  |
| --- | --- | --- |
| **Organizácia** | **Kontakt** | |
| **Telefón** | **Mail** |
| ÚVZ SR | 02/49 284 111 | ohzp@uvzsr.sk  uvzsr@uvzsr.sk |
| RÚVZ Bratislava | 0917/426 210 | ruvzba@uvzsr.sk  [ba.holikova@uvzsr.sk](mailto:ba.holikova@uvzsr.sk) |
| RÚVZ Banská Bystrica | 048/4367748 | kvetoslava.koppova@vzbb.sk |
| RÚVZ Košice | 055/7294344 | dietzova@ruvzke.sk |
| RÚVZ Nitra | 037/6560430 | nr.sluzby@uvzsr.sk |
| RÚVZ Prešov | 051/7580313 | [po.miscikova@uvzsr.sk](mailto:po.miscikova@uvzsr.sk) |
| RÚVZ Trenčín | 032/6509516  032/6509520  mobil: 0911/989823 | [tn.bustinova@uvzsr.sk](mailto:tn.bustinova@uvzsr.sk)  tn.hzp@uvzsr.sk |
| RÚVZ Trnava | 033/5354 596 033/5505 041 | [hauko@ruvztt.sk](mailto:hauko@ruvztt.sk)  hzp@ruvztt.sk  oohfp@ruvztt.sk |
| RÚVZ Žilina | 041/7233843-5 kl.121 | [za.hzp@uvzsr.sk](mailto:za.hzp@uvzsr.sk) |